ಭಾರತದಲ್ಲಿ ಹುಲಿ

ಭಾರತದಲ್ಲಿ ಹುಲಿಗಳ ಸಂತತಿಯಲ್ಲಿ ಏರಿಕೆ

ವಿಶ್ವದ ಹುಲಿಗಳ ಪೈಕಿ ಶೇ 70 ರಷ್ಟು ಭಾರತದ­ಲ್ಲಿವೆ. ವಿಶೇಷ ಎಂದರೆ ದೇಶದಲ್ಲಿಯೇ ಅತಿ ಹೆಚ್ಚು ಹುಲಿಗಳಿರುವ ರಾಜ್ಯ ಕರ್ನಾಟಕ. 2014ರ ಗಣತಿ ಪ್ರಕಾರ ದೇಶದ­ಲ್ಲಿನ ಹುಲಿಗಳ ಸಂಖ್ಯೆ 2,226. ಈ ಹಿಂದೆ 2010ರಲ್ಲಿ ನಡೆಸಿದ ಗಣತಿ­ಯಲ್ಲಿ 1,706 ಹುಲಿಗಳು ಪತ್ತೆ­ಯಾ­ಗಿ­ದ್ದವು. ಅಂದರೆ ಇದು ಶೇ 30 ರಷ್ಟು  ಹೆಚ್ಚಳ.2014ರಲ್ಲಿ ದೇಶದಾದ್ಯಂತ ನಡೆಸ­ಲಾದ ಗಣತಿ ವರದಿ­­ 20/1/2015 ರಂದು ಬಿಡುಗಡೆಯಾಯಿತು. ವಿಶ್ವದಾದ್ಯಂತ ಹುಲಿಗಳ ಸಂಖ್ಯೆಯಲ್ಲಿ ಇಳಿಕೆಯಾಗುತ್ತಿದೆ.
2006ರಲ್ಲಿ 1,411ರಷ್ಟಿದ್ದ ಹುಲಿಗಳ ಸಂಖ್ಯೆ 2010ರಲ್ಲಿ 1,706ಕ್ಕೆ ಏರಿತ್ತು. 18 ರಾಜ್ಯಗಳ 3.78 ಲಕ್ಷ ಚದರ ಕಿ.ಮೀ.ಗಳಲ್ಲಿ ಹುಲಿ­ಗಣತಿ ನಡೆಸ­ಲಾಯಿತು. ಒಟ್ಟು 1,540 ಹುಲಿಗಳ ವಿಶೇಷ ಚಿತ್ರ­ಗಳನ್ನು ತೆಗೆಯಲಾಯಿತು. ಭಾರತದ ಶೇ 80 ರಷ್ಟು ಹುಲಿಗಳ ಚಿತ್ರಗ­ಳನ್ನು ತೆಗೆಯ­ಲಾಯಿತು. ಇದಕ್ಕಾಗಿ 9,735 ಕ್ಯಾಮೆರಾ­ಗಳನ್ನು ಬಳಸಲಾಯಿತು. ವಿಶ್ವದ ಯಾವುದೇ ದೇಶದಲ್ಲಿ ಇಷ್ಟೊಂದು ಸಂಖ್ಯೆಯ ಚಿತ್ರಗಳನ್ನು ಸೆರೆ­ಹಿಡಿಯಲಾಗಿಲ್ಲ.

ಏರಿಕೆ ಕಾರಣ
ಬೇಟೆ ನಿಯಂತ್ರಣ, ಮಾನವ –ಪ್ರಾಣಿ ಸಂಘರ್ಷ ಕಡಿಮೆ­ಯಾಗಿ­ರುವು­ದರಿಂದ ಹುಲಿಗಳ ಸಂಖ್ಯೆಯಲ್ಲಿ ಏರಿಕೆ­ಯಾಗಿದೆ ಎಂದು -ಕೇಂದ್ರ ಸಚಿವ ಪ್ರಕಾಶ್‌ ಜಾವಡೇಕರ್‌ ಹೇಳಿದರು.

ಪಶ್ಚಿಮ ಘಟ್ಟ ವಿಶ್ವದ  ಹುಲಿ ಕೇಂದ್ರ
ಜೀವ ವೈವಿಧ್ಯ ಸಮೃದ್ಧ ಪಶ್ಚಿಮ ಘಟ್ಟ ವಿಶ್ವದಲ್ಲೇ ಅತಿ ಹೆಚ್ಚು ಹುಲಿಗಳನ್ನು ಹೊಂದಿದೆ. ಪಶ್ಚಿಮ ಘಟ್ಟಗಳಲ್ಲಿನ ಹುಲಿಗಳ ಸಂಖ್ಯೆಯಲ್ಲಿ ಗಣನೀಯ ಏರಿಕೆಯಾಗಿದೆ ಎಂಬುದನ್ನು ಈ ಗಣತಿ ದೃಢಪಡಿಸಿದೆ.

ಮುದುಮಲೈ, ಬಂಡೀಪುರ, ನಾಗರಹೊಳೆ, ವಯನಾಡು, ಗೋವಾ ಸೇರಿ ಪಶ್ಚಿಮ ಘಟ್ಟದ ಪ್ರದೇಶದಲ್ಲಿ ವಿಶ್ವದಲ್ಲೇ ಅತ್ಯಧಿಕ ಹುಲಿಗಳು ಪತ್ತೆಯಾಗಿವೆ. 2014 ರ ಗಣತಿ ಪ್ರಕಾರ ಇಲ್ಲಿ 776 ಹುಲಿಗಳಿವೆ. ಇದರಲ್ಲಿ ಕರ್ನಾಟಕ ಭಾಗದಲ್ಲಿ 406, ಕೇರಳದಲ್ಲಿ 136 ಮತ್ತು ತಮಿಳುನಾಡಿನಲ್ಲಿ 229 ಹುಲಿಗಳಿವೆ. ಕಳೆದ ಬಾರಿಯ ಗಣತಿಯಲ್ಲಿ ಗೋವಾದಲ್ಲಿ ಒಂದೂ ಹುಲಿ ಸಿಕ್ಕಿರಲಿಲ್ಲ. ಈ ಬಾರಿ 5 ಪತ್ತೆಯಾಗಿವೆ. 

ಭಾರತದಲ್ಲಿ ಹುಲಿಗಣತಿ ವಿವರ
 ರಾಜ್ಯ	ಇಸವಿ	ಇಸವಿ	ರಾಜ್ಯ	ಇಸವಿ	ಇಸವಿಪಶ್ಚಿಮಘಟ್ಟ	2010	2014	..	2010	2014ಪಶ್ಚಿಮಘಟ್ಟ	ಹುಲಿ ಸಂಖ್ಯೆ	ಹುಲಿಸಂಖ್ಯೆ	ಶಿವಾಲಿಕ್ ಗಂಗಾನದಿ ಪ್ರದೇಶಹುಲಿ ಸಂಖ್ಯೆ	ಹುಲಿ ಸಂಖ್ಯೆ ಕರ್ನಾಟಕ	  300	 406	 ಉತ್ತರಾಖಂಡ	 227	 347ಕೇರಳ	 71	 136	  ಉತ್ತರ ಪ್ರದೇಶ  	118	117 ತಮಿಳುನಾಡು	 163	 229	 ಬಿಹಾರ	 7	 28 ಗೋವಾ	 .. 5	..	..	ಮಧ್ಯ ಭಾರತ ಪೂರ್ವಘಟ್ಟ  	..		..ಈಶಾನ್ಯ ಪ್ರದೇಶ	..	 ಆಂಧ್ರ ಪ್ರದೇಶ	 72	 68	   ಅಸ್ಸಾಂ  	 143	 167ಛತ್ತೀಸಗಡ	 26	 46	 ಅರಣಾಚಲ ಪ್ರದೇಶ	 0	 28ಮಧ್ಯಪ್ರದೇಶ	 257	 308	 ಮಿಜೋರಾಂ	 5	 3ಮಹಾರಾಷ್ಟ್ರ  	 169	 190	 ಪಶ್ಚಿಮ ಬಂಗಾಳ(ಉ)  	 0	 3  ಒಡಿಶಾ	 32	 28	 ಈಶಾನ್ಯ ಬೆಟ್ಟ-ಬ್ರಹ ಪುತ್ರ  	 148	 201 ರಾಜಸ್ಥಾನ	 36	 45	 ಸುಂದರಬನ್	 69	 76ಝಾರ್ಕಂಡ್  	 10	 3	..	..	 ಇಸವಿ:ಸಂಖ್ಯೆ> 2006>>	1411	2010>>	1706	2014>>	2226

ಭಾರತದ ಹುಲಿಗಳು

ನೋಡಿ:
ಹುಲಿ
ಬಿಳಿ ಹುಲಿ
ಹೊರ ಸಂಪರ್ಕ
ಹುಲಿ ಸಂರಕ್ಷಣೆ:ಕೆಲವು ಫೋಟೊಗಳು.

ಉಲ್ಲೇಖ
೧).21/1/2015/prajavani
ವರ್ಗ:ಪ್ರಾಣಿಶಾಸ್ತ್ರ
ವರ್ಗ:ಕಾಡು ಪ್ರಾಣಿಗಳು
ವರ್ಗ:ಬೆಕ್ಕುಗಳು
ವರ್ಗ:ಮಾರ್ಜಾಲಗಳು
ವರ್ಗ:ಸಸ್ತನಿಗಳು